Public procurement notice: Modification Of A Contract/Concession During Its Term
Published: 2021-06-28
Buyer: Városliget Ingatlanfejlesztő Zártkörűen Működő Részvénytársaság
Country: HU
Contract type: Works
Procedure: Open procedure
CPV classification: 45251141: Wind-powered power station construction work

Technical requirements: Az új Néprajzi Múzeum (NEP) épület energia ellátásához kiépítésre kerül a kiviteli tervdokumentációban és a Pest Megyei Kormányhivatal Bányafelügyeleti Osztálya által kiadott PE/V/514-12/2017 számú határozatban rögzített 180 db-os 100 méter mélységű szimpla U csöves szondamező a hozzá tartozó 4 db 45 körös osztóaknákkal, szükséges elzárókkal, szabályozó szelepekkel, KPE alap- és összekötő-vezetékkel, valamint a CASP szabályozó-vezérlő rendszerrel a szükséges gyenge és erősáramú kivitelezéssel együtt. A nyertes ajánlattevőnek a teljeskörű kivitelezés során el kell végezni a szükséges organizációs feladatokat a munkaterült lekerítésétől kezdve a kivitelezési munkálatok utáni helyreállítással együtt, valamint a hatósági ügyintézéseket is.
1. A szerződésszerű teljesítés során a rondó területén lévő munkaterületen – közműtérképeken nem jelölt – közművezetékek és vasbeton szerkezetek feltárása és elbontása, valamint a műszaki tartalom bővülésére irányuló munkák elvégzésének időigénye miatt a Szerződésben rögzített teljesítési határidők módosítása szükséges, ezért Felek megállapodnak abban, hogy a Szerződés 6.2. pontja szerinti kötbérterhes részhatáridő törlésre kerül, valamint a Szerződés 6.3. és 6.4. pontjaiban rögzített véghatáridőt pedig az alábbiak szerint módosítják:
6.3 „[Befejezési Határidő] Vállalkozó a Vállalkozói Feladatot a Műszaki Ütemterv alapján legkésőbb 2021.06.30. napjáig – kötbérterhes végteljesítési határidőig – köteles teljes körűen teljesíteni.”
6.4 „[Műszaki Átadás-Átvételi Eljárás megkezdésének határideje] A Műszaki Átadás-Átvételi Eljárás megkezdésének Vállalkozó által vállalt határideje 2021.6.30.napja.”
2. Felek megállapodnak, hogy a jelen Szerződésmódosítás I.2. pontja alapján a Vállalkozói Díj nettó 45 920 943 HUF, azaz negyvenötmillió-kilencszázhúszezer-kilencszáznegyvenhárom forint összeggel nő, ennek megfelelően a Szerződés 4.1.2. pontja helyébe az alábbi rendelkezés lép:
„[Vállalkozói Díj mértéke] A Vállalkozó által a jelen Szerződés szerint nyújtott teljesítés ellenértékeként fizetendő Vállalkozói Díj nettó 545 906 113 HUF, azaz ötszáznegyvenötmillió-kilencszázhatezer-száztizenhárom forint.”
3. Felek megállapodnak, hogy Szerződés 2. számú Mellékletét képező (Feladatleírás) a jelen Szerződésmódosítás 1. számú mellékletével egészül ki.
4. Felek megállapodnak, hogy a Szerződés 4.2 számú melléklete (Műszaki Ütemterv) helyébe a jelen Szerződésmódosítás 2. számú mellékletét képező Műszaki Ütemterv lép.
5. Felek megállapodnak, hogy a Szerződés 5. számú melléklete (Árazott Költségvetés) a jelen Szerződésmódosítás 3. számú mellékletével egészül ki.
2. A Felek egybehangzóan rögzítik, hogy a Szerződésben meghatározott munkákon felül további pótmunkák elvégzése vált szükségessé, így szükségessé vált a Szerződés szerint elvégzendő munkák műszaki tartalmának szerződésmódosítás útján történő kiegészítése, illetve módosítása a Szerződés szerint elvégzendő munkák befejezéséhez szükséges feladatokkal és pótmunkákkal, valamint ebből eredően a vállalkozói díj és a teljesítési határidők módosítása is szükségessé vált.
A műszaki tartalom változtatás (a továbbiakban: Módosított Műszaki Tartalom) egyrészt a Közbeszerzési Eljárás során keletkezett közbeszerzési dokumentációban foglaltaktól való eltérő műszaki megoldások alkalmazását, a műszaki tartalom bővülését, másrészt a Szerződés megkötésekor előre nem látható okokból adódóan a Szerződés szerint elvégzendő Munkák műszaki tartalmának megváltoztatását jelenti.
i) A Szerződésben meghatározott műszaki tartalom bővítésére irányuló megrendelői változtatási igények eredményeképpen elvégzendő, az 1. számú melléklet I. fejezetében rögzített munkák ismeretében szükségessé vált a Szerződés módosítása.
ii) A műszaki tartalom vonatkozásában az ajánlatadást követően olyan, Feleknek fel nem róható, és az ajánlatadáskor egy gondos szakkivitelező, illetve az ajánlatkérő számára előre nem látható műszaki körülmények merültek fel, melyek e körben az 1. melléklet II. fejezetében rögzítettek szerint a műszaki tartalom megváltoztatását eredményező munkálatok elvégzését tették indokolttá. Ennek okán szükségessé vált a Szerződés módosítása.
iii) Fentiek – figyelembe véve a műszaki tartalom bővülésére irányuló munkák ellenértékét – a Vállalkozói díj módosítását teszik szükségessé.


Winner: Hasle Kft.